CELEX: 32020D1726
Language: mt
Date: 2020-09-14 00:00:00
Title: Deċiżjoni tal-Kunsill (PESK) 2020/1726 tal-14 ta’ Settembru 2020 dwar l-iffirmar u l-konklużjoni, f’isem l-Unjoni, tal-Ftehim Qafas bejn l-Unjoni Ewropea u n-Nazzjonijiet Uniti għall-Għoti ta’ Appoġġ Reċiproku fil-kuntest tal-missjonijiet u l-operazzjonijiet rispettivi tagħhom fuq il-post

19.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 389/1
               
            
         DEĊIŻJONI TAL-KUNSILL (PESK) 2020/1726
         tal-14 ta’ Settembru 2020
         dwar l-iffirmar u l-konklużjoni, f’isem l-Unjoni, tal-Ftehim Qafas bejn l-Unjoni Ewropea u n-Nazzjonijiet Uniti għall-Għoti ta’ Appoġġ Reċiproku fil-kuntest tal-missjonijiet u l-operazzjonijiet rispettivi tagħhom fuq il-post
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 37 tiegħu, flimkien mal-Artikolu 218(5) u (6) tat-Trattat dwar il-Funzjonament tal-Unjoni Ewropea,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fil-5 ta’ Marzu 2015, il-Kunsill awtorizza l-ftuħ ta’ negozjati għall-konklużjoni ta’ Ftehim Qafas dwar il-Kooperazzjoni bejn l-Unjoni Ewropea u n-Nazzjonijiet Uniti fil-kuntest tal-operazzjonijiet rispettivi tagħhom ta’ maniġġar ta’ kriżijiet fuq il-post.
                  
               
                     (2)
                  
                  
                     Ġie nnegozjat Ftehim Qafas bejn l-Unjoni Ewropea u n-Nazzjonijiet Uniti għall-Għoti ta’ Appoġġ Reċiproku fil-kuntest tal-missjonijiet u l-operazzjonijiet rispettivi tagħhom fuq il-post (il-‘Ftehim Qafas’).
                  
               
                     (3)
                  
                  
                     Jenħtieġ li l-Ftehim Qafas jiġi approvat f’isem l-Unjoni,
                  
               ADOTTA DIN ID-DEĊIŻJONI:
         
            Artikolu 1
            Il-Ftehim Qafas bejn l-Unjoni Ewropea u n-Nazzjonijiet Uniti għall-Għoti ta’ Appoġġ Reċiproku fil-kuntest tal-missjonijiet u l-operazzjonijiet rispettivi tagħhom fuq il-post huwa b’dan approvat f’isem l-Unjoni. (1)
            
         
         
            Artikolu 2
            Il-President tal-Kunsill huwa b’dan awtorizzat jinnomina lill-persuna jew persuni mogħtija s-setgħa li jiffirmaw il-Ftehim Qafas sabiex tintrabat l-Unjoni.
         
         
            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, l-14 ta’ Settembru 2020.
            
               
                  Għall-Kunsill
               
               
                  Il-President
               
               M. ROTH
            
         
         
            (1)  Ara paġna 2 ta’ dan il-Ġurnal Uffiċjali.